《答右司马陈公四首 其三》
明代·卢龙云

久客风尘徒自苦，馀寒灰律仗谁吹。耕仍谷口应归去，花在河谁有别离。

敢拟诗留南国颂，莫须文勒北山移。他时两地长怀处，云树苍苍大海涯。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。